स्वतन्त्र उर्जा उत्पादकहरुको संस्था, नेपाल

स्वतन्त्र उर्जा उत्पादकहरुको संस्था, नेपाल (इप्पान ) नेपालका  निजी विकासकर्ता तथा ऊर्जा उत्पादकहरूको सङ्घ हो। यो एक गैर-नाफामूलक, गैर-सरकारी स्वायत्त संस्था हो र सन् २००१  मा स्थापना भएको थियो। यसको मुख्य उद्देश्य जलविद्युत उत्पादनमा संलग्न निजी क्षेत्र र सरकारी संस्थाहरूलाई जोड्नु हो। इप्पान मुख्यतया एउटा सदस्यता सङ्गठन हो। साधारण सभामा संस्थागत र व्यक्तिगत दुवै सदस्यहरू हुन्छन्। साधारण सभाले सञ्चालक समिती चयन गर्छ, जसले सङ्गठनको योजना र नीतिहरू तयार गर्दछ।

सन् २०२० सम्ममा, २१,००० मेगावाट उत्पादन गर्ने कुल क्षमताको साथ ५८० निजी जलविद्युत परियोजनाहरू सञ्चालनमा छन् वा निर्माणाधीन छन्। निजी क्षेत्रले यी परियोजनाहरूमा लगभग रु ६ खर्ब लगानी गरेको छ।

 उद्देश्यहरू 

 देशको जलविद्युत आवश्यकताको अधिकतम उपयोग गर्ने।
 निकट भविष्यमा देखा पर्ने ताजा पानी र ऊर्जा अभावको विश्वव्यापी सन्दर्भमा दीर्घकालीन राष्ट्रिय र क्षेत्रीय आवश्यकता पूरा गर्ने।
 जलविद्युत सम्बन्धी विभिन्न विचार र ज्ञान साझा र प्रसार गर्ने।
 जलस्रोत र जलविद्युतको विकासमा छलफलको लागि मञ्च सिर्जना गर्ने।
 विकासको गति बढाउन विशेषज्ञता र ज्ञानको साझेदारी मार्फत यस क्षेत्रको विकासमा नेपाल सरकारलाई सहयोग गर्ने।
 नेपाल सरकार र यस संस्था बीच मैत्रीपूर्ण सहयोगको वातावरण सिर्जना गर्ने।
 बिजुली प्रयोगकर्ताहरूसँग अनुकूल वातावरण विकास गर्ने।
 विकासको वातावरण सिर्जना गर्न विभिन्न उद्योग र जलविद्युत उद्योग बीच सम्पर्कको रूपमा कार्य गर्ने।

यो पनि हेर्नुहोस्

 विद्युत विकास विभाग
 नेपाल विद्युत प्राधिकरण
सन्दर्भ सामग्रीहरू

श्रेणी:नेपालमा ऊर्जा